1903年2月27号，法国天主教会勒徐家汇天文台旧址创办震旦学院，由耶稣会奖学基金提供支持，马相伯为创始校长。震旦是印度对中国个旧称，英、法语校名分别是Aurora University‎搭Université l'Aurore‎。法国勒1880年就忖建立一所培养法－汉口译个翻译机构，乃末就想通过法国大使搭当时已经管理了聖依納爵公學个耶稣会办一所学堂。但是直到1898年总督李鸿章派遣马相伯回到欧洲，学堂再募集到实足个资金。马相伯希望能够办起一所达到西方大学水平个学堂。勒土山湾个法国传教士搭聖依納爵公學为伊勒老徐家汇天文台提供仔一间房间，1903年2月27号学堂就开学哉，一开始衹有24名学生，耶稣会个P. François Perrin‎任副校长，另外还有两个学院教父协助。